Twee dood, talle skoliere beseer in botsingFoto: ER24 “Die taxi het glo teen ŉ brug gebots waarna dit omgeslaan het,” het Johan Pieterse, woordvoerder van die Tshwane-nooddienste, gesê. Die taxibestuurder en die 16-jarige tiener is op die toneel dood verklaar. Volgens ER24 het die bestuurder en die kind se liggame sowat 10 m ver van die taxi gelê. Dertien leerlinge het kritieke beserings opgedoen en vyf van die skoliere is in ŉ ernstige toestand. Hulle is op die toneel behandel voor hulle na nabygeleë hospitale vervoer is vir verdere behandeling. Volgens ER24 is die 16-jarige meisie per helikopter na die Unitas-hospitaal geneem vir dringende mediese behandeling. Die omstandighede rondom die oorsaak van die ongeluk is nog nie duidelik nie. Altesaam 13 kinders is verlede week Maandag beseer in ŉ ongeluk tussen ŉ motor en ŉ vragmotor op die N3 in Alberton aan die Oos-Rand. Sewe kinders is Woensdag dood nadat ŉ bakkie teen ŉ huis gebots het in Pietermaritzburg.